CELEX: C2005/205/18
Language: el
Date: 2005-08-20 00:00:00
Title: Υπόθεση C-245/05: Αίτηση για την έκδοση προδικαστικής αποφάσεως που υπέβαλε το Finanzgericht Düsseldorf με διάταξη της 6ης Ιουνίου 2005 στην υπόθεση Metro International GmbH κατά Hauptzollamt Düsseldorf

20.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 205/10
            
         Αίτηση για την έκδοση προδικαστικής αποφάσεως που υπέβαλε το Finanzgericht Düsseldorf με διάταξη της 6ης Ιουνίου 2005 στην υπόθεση Metro International GmbH κατά Hauptzollamt Düsseldorf
   (Υπόθεση C-245/05)
   (2005/C 205/18)
   Γλώσσα διαδικασίας: η γερμανική
   Με διάταξη της 6ης Ιουνίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 10 Ιουνίου 2005, το Finanzgericht Düsseldorf, στο πλαίσιο της διαφοράς μεταξύ Metro International GmbH και Hauptzollamt Düsseldorf, που εκκρεμεί ενώπιόν του, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Είναι ανίσχυρος ο κανονισμός (ΕΚ) 2398/97 του Συμβουλίου (1), της 28ης Νοεμβρίου 1997, για την επιβολή οριστικού δασμού αντιντάμπινγκ στις εισαγωγές βαμβακερών πανικών κρεβατιού καταγωγής Αιγύπτου, Ινδίας και Πακιστάν εκ του λόγου ότι ούτε στις αιτιολογικές σκέψεις του κανονισμού αυτού ούτε στις αιτιολογικές σκέψεις του προϊσχύσαντος κανονισμού (ΕΚ) 1069/97 της Επιτροπής της 12ης Ιουνίου 1997 για την επιβολή προσωρινού δασμού αντιντάμπινγκ στις εισαγωγές βαμβακερών πανικών κρεβατιού καταγωγής Αιγύπτου, Ινδίας και Πακιστάν αναφέρεται η εφαρμογή του «Zeroing» κατά την αναζήτηση του σταθμισμένου μέσου όρου περιθωρίου ντάμπινγκ;
   
      (1)  ΕΕ L 332, σ. 1